CELEX: 62014TA0662
Language: hu
Date: 2016-06-01 00:00:00
Title: T-662/14. sz. ügy: A Törvényszék 2016. június 1-jei ítélete – Magyarország kontra Bizottság („Közös agrárpolitika — Közvetlen kifizetések — A rövid vágásfordulójú fás szárú energetikai ültetvénnyel beültetett ökológiai jelentőségű területekre vonatkozó további kritériumok — A 639/2014/EU felhatalmazáson alapuló rendelet 45. cikkének (8) bekezdése — Az 1307/2013/EU rendelet 46. cikke (9) bekezdésének a) pontja — Hatáskörrel való visszaélés — Jogbiztonság — A hátrányos megkülönböztetés tilalma — Jogos bizalom — A tulajdonhoz való jog — Indokolási kötelezettség”)

11.7.2016   
            
            
               HU
            
            
               Az Európai Unió Hivatalos Lapja
            
            
               C 251/24
            
         A Törvényszék 2016. június 1-jei ítélete – Magyarország kontra Bizottság
   (T-662/14. sz. ügy) (1)
   
   ((„Közös agrárpolitika - Közvetlen kifizetések - A rövid vágásfordulójú fás szárú energetikai ültetvénnyel beültetett ökológiai jelentőségű területekre vonatkozó további kritériumok - A 639/2014/EU felhatalmazáson alapuló rendelet 45. cikkének (8) bekezdése - Az 1307/2013/EU rendelet 46. cikke (9) bekezdésének a) pontja - Hatáskörrel való visszaélés - Jogbiztonság - A hátrányos megkülönböztetés tilalma - Jogos bizalom - A tulajdonhoz való jog - Indokolási kötelezettség”))
   (2016/C 251/26)
   Az eljárás nyelve: magyar
   
      Felek
   
   
      Felperes: Magyarország (képviselők: Fehér M. Z. és Koós G. meghatalmazottak)
   
      Alperes: Európai Bizottság (képviselők: H. Kranenborg, Sipos A. és G. von Rintelen meghatalmazottak)
   
      Az ügy tárgya
   
   A közös agrárpolitika keretébe tartozó támogatási rendszerek alapján a mezőgazdasági termelők részére nyújtott közvetlen kifizetésekre vonatkozó szabályok megállapításáról szóló 1307/2013/EU európai parlamenti és tanácsi rendelet kiegészítéséről és X. mellékletének módosításáról szóló, 2014. március 11-i 639/2014/EU felhatalmazáson alapuló bizottsági rendelet (HL 2014. L 181., 1. o.; helyesbítés: HL 2015. L 216., 9. o.) 45. cikke (8) bekezdésének első mondatában a következő rendelkezést tartalmazó rész megsemmisítése iránti kérelem: „az ökológiai szempontból legmegfelelőbb fajoknak az 1307/2013/EU rendelet 4. cikke (2) bekezdésének c) pontja szerint összeállított jegyzékből történő kiválasztásával, és így az egyértelműen nem őshonos fajok kizárásával”.
   
      Az ítélet rendelkező része
   
   
               1)
            
            
               A Törvényszék a keresetet elutasítja.
            
         
               2)
            
            
               A Törvényszék Magyarországot kötelezi a költségek viselésére.
            
         
      (1)  HL C 448., 2014.12.15.